BTS ส่องกำไรปีนี้เติบโตก้าวกระโดดชี้หุ้นตกมากไปแนะถือปันผลสูงเยี่ยม
แนวโน้มกำไรสุทธิปีนี้ (สิ้นสุด มี.ค.59) เติบโตก้าวกระโดด 62% เทียบช่วงเดียวกันของปีก่อนเป็น 4.8 พันล้านบาท เพราะมีกำไรพิเศษจากดีลการได้หุ้น U แต่กำไรหลักปีนี้และปีหน้าไม่สดใสนักปรับตัวลดลง 12% และ 3% เทียบช่วงเดียวกันของปีก่อนตามลำดับ แม้ตามปัจจัยพื้นฐานแนะนำเพียงถือ แต่เนื่องจากราคาหุ้นที่ดิ่งลงแรงตามภาวะตลาดฯ ทำให้ราคาปิดกลับมามีส่วนเพิ่มได้ 6.3% เทียบกับราคาพื้นฐานที่ 9.73 บาท อีกทั้งคาดการณ์อัตราผลตอบแทนเงินปันผลปีนี้ที่สูงเป็น 7.3% ก็เป็นแรงจูงใจที่ดี ดังนั้นในยามที่ตลาดฯกลับมารีบาวน์แรง ก็คาดว่าราคาหุ้น BTS จะมีโอกาสดีดตัวกลับดี จึงสามารถเก็งกำไรได้ 
17 ธ.ค. 2558

บล.ดีบีเอสฯ ระบุในบทวิเคราะห์ (17 ธ.ค.) ว่า บริษัท บีทีเอส กรุ๊ป โฮลดิ้งส์ จำกัด (มหาชน) หรือ BTS บริษัทแจ้งปริมาณผู้โดยสาร (ridership) รถไฟฟ้า BTS เดือน พ.ย.58 เป็น 19.83 ล้านเที่ยว คิดเป็น +6% เทียบช่วงเดียวกันของปีก่อนและ +0.4% เทียบไตรมาสก่อนหน้า
ส่วนค่าเฉลี่ยต่อวัน (average weekday ridership) เป็น 750,593 เที่ยว +6.5% เทียบช่วงเดียวกันของปีก่อนด้านจำนวนผู้โดยสารต้นปีถึงปัจจุบัน (YTD) จำนวน 8 เดือน ตั้งแต่ เม.ย.-พ.ย.58 เป็น 154 ล้านเที่ยว +7.2% เทียบช่วงเดียวกันของปีก่อนถือว่าอยู่ในเกณฑ์ดี และสอดคล้องกับประมาณการ แต่ BTS จะรับรู้กำไรตามส่วนได้เสีย เพราะถือหุ้นใหญ่สุดในกองทุน BTSGIF ในสัดส่วนที่ 33.33%
แนวโน้มกำไรสุทธิปีนี้ (สิ้นสุด มี.ค.59) เติบโตก้าวกระโดด 62% เทียบช่วงเดียวกันของปีก่อนเป็น 4.8 พันล้านบาท เพราะมีกำไรพิเศษจากดีลการได้หุ้น U แต่กำไรหลักปีนี้และปีหน้าไม่สดใสนักปรับตัวลดลง 12% และ 3% เทียบช่วงเดียวกันของปีก่อนตามลำดับ สืบเนื่องจาก 1) ธุรกิจอสังหาฯ มีรายได้ลดลง โครงการ Abstract พหลโยธินโอนเกือบหมดแล้ว ส่วนบริษัทร่วมทุนทำคอนโดกับ SIRI แม้จะขายดีมาก แต่ช่วงที่รอโอนประมาณ 2 ปีนี้ยังขาดทุน และ 2) การฟื้นตัวของธุรกิจโฆษณาฟื้นตัวได้ช้า ส่งผลกระทบกับบริษัทในกลุ่มคือ VGI
แม้ตามปัจจัยพื้นฐานแนะนำเพียงถือ แต่เนื่องจากราคาหุ้นที่ดิ่งลงแรงตามภาวะตลาดฯ ทำให้ราคาปิดกลับมามีส่วนเพิ่มได้ 6.3% เทียบกับราคาพื้นฐานที่ 9.73 บาท อีกทั้งคาดการณ์อัตราผลตอบแทนเงินปันผลปีนี้ที่สูงเป็น 7.3% ก็เป็นแรงจูงใจที่ดี ดังนั้นในยามที่ตลาดฯกลับมารีบาวน์แรง ก็คาดว่าราคาหุ้น BTS จะมีโอกาสดีดตัวกลับดี จึงสามารถเก็งกำไรได้ ส่วน Catalyst ต่อหุ้นคือ ปีหน้าคาดว่าจะมีความคืบหน้าเรื่องการได้งานบริหารเดินรถหลายสาย ซึ่ง BTS มีโอกาสได้สูง